pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. พล.ร.อ. ณรงค์ฯ เป็นประธานการประชุมคณะกรรมการแห่งชาติว่าด้วยการพัฒนายุทธศาสตร์การจัดการสารเคมี ครั้งที่ 2/2560
วันพฤหัสบดีที่ 6 กรกฎาคม 2560
รอง นรม. พล.ร.อ. ณรงค์ฯ เป็นประธานการประชุมคณะกรรมการแห่งชาติว่าด้วยการพัฒนายุทธศาสตร์การจัดการสารเคมี ครั้งที่ 2/2560
รอง นรม. พล.ร.อ. ณรงค์ฯ เป็นประธานการประชุมคณะกรรมการแห่งชาติว่าด้วยการพัฒนายุทธศาสตร์การจัดการสารเคมี ครั้งที่ 2/2560
วันนี้ (6 กรกฎาคม 2560) เวลา 9.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการแห่งชาติว่าด้วยการพัฒนายุทธศาสตร์การจัดการสารเคมี ครั้งที่ 2/2560
ที่ประชุมรับทราบผลการประชุมรัฐภาคีอนุสัญญาเบาเซลฯ สมัยที่ 13 การประชุมรัฐภาคีอนุสัญญารอตเตอร์ดัมฯ สมัยที่ 8 และการประชุมรัฐภาคีอนุสัญญาสต็อกโฮล์มฯ สมัยที่ 8 ระหว่างวันที่ 24 เมษายน - 5 พฤษภาคม 2560 ณ นครเจนีวา สมาพันธรัฐสวิส ผลของการประชุมได้สรุปสาระสําคัญ ดังต่อไปนี้ (1) การรับรองเป้าหมาย SDGs และวาระการพัฒนาอย่างยั่งยืน ปี พ.ศ. 2573 ของสหประชาชาติ (2) การยึดมั่นการดําเนินการให้โลกปลอดมลพิษ และ (3) การลงมือปฏิบัติและดําเนินการในทันที รวมไปถึงการดําเนินการตามพันธกรณีตามอนุสัญญาเบาเซลฯ อนุสัญญารอตเตอร์ดัมฯ และอนุสัญญาสต็อกโฮล์มฯ
ทั้งนี้ ที่ประชุมรับทราบผลการประชุมของคณะทํางานอาเซียนด้านการจัดการสารเคมีและของเสีย ครั้งที่ 2 (2 Meeting of ASEAN Working Group on Chemicals and Waste : 2 AWGCW) และรับทราบผลการรายงานแนวทางการลด ละ เลิกการใช้สารเคมีป้องกันกําจัดศัตรูพืชที่มีความเสี่ยงสูง 3 ชนิด :พาราควอต คลอร์ไพรีฟอส และไกลโฟเสต
จากนั้น ที่ประชุมรับทราบผลการประชุมหารือเกี่ยวกับการจัดทําระบบฐานข้อมูลวัตถุอันตราย โดยกรมควบคุมมลพิษดําเนินการจัดประชุมหารือ ซึ่งมีหน่วยงานต่าง ๆ เข้าร่วมประชุมทั้งสิ้น 12 หน่วยงาน อาทิ กรมโรงงานอุตสาหกรรม กรมวิชาการเกษตร กรมประมง กรมปศุสัตว์ สํานักงานคณะกรรมการอาหารและยา กรมธุรกิจพลังงาน กรมการอุตสาหกรรมทหาร กรมศุลกากร กรมป้องกันและบรรเทาสาธารณภัย สํานักงบประมาณ สถาบันการแพทย์ฉุกเฉินแห่งชาติ และกรมควบคุมมลพิษ โดยสรุปประเด็นสําคัญดังนี้ (1) การจัดทําระบบฐานข้อมูลวัตถุอันตราย (2) การรวบรวมข้อมูลและฐานข้อมูล (3) การใช้ประโยชน์จากระบบฐานข้อมูลวัตถุอันตราย และ (4) การสนับสนุนงบประมาณ
ตอนท้ายของการประชุม ได้พิจารณาและมีมติเห็นชอบรายชื่อผู้แทนภาคเอกชนและภาคประชาสังคมในคณะอนุกรรมการพัฒนากฎหมายสารเคมี เพื่อทําหน้าที่ทบทวนและวิเคราะห์กฎหมายที่เกี่ยวกับการจัดการสารเคมีทั้งในประเทศและต่างประเทศ ตลอดจนการกําหนดกรอบการพัฒนากฎหมายสารเคมีตลอดวงจรสารเคมีอีกด้วย
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อนุทิน ประกาศเป้าหมายความปลอดภัยของบุคลากรสาธารณสุขทุกคนในสถานการณ์ COVID-19 [กระทรวงสาธารณสุข]
วันศุกร์ที่ 17 เมษายน 2563
อนุทิน ประกาศเป้าหมายความปลอดภัยของบุคลากรสาธารณสุขทุกคนในสถานการณ์ COVID-19 [กระทรวงสาธารณสุข]
อนุทิน ประกาศเป้าหมายความปลอดภัยของบุคลากรสาธารณสุขทุกคนในสถานการณ์ COVID-19
รองนายกรัฐมนตรีและรัฐมนตรีว่าการกระทรวงสาธารณสุข ประกาศเป้าหมายนโยบาย “ความปลอดภัยของบุคลากรสาธารณสุขทุกคนในสถานการณ์ COVID-19” ทุกสถานพยาบาลต้องมีแนวทางปฏิบัติ เพื่อให้บุคลากรปลอดภัย มีแนวทางมั่นใจ มีการจัดการอุปกรณ์ที่พร้อมใช้ สงสัยตรวจได้ เจ็บไข้รักษาทันที มีหลักประกันคุ้มครอง
วันนี้ (17 เมษายน 2563) ที่ห้องประชุมสานใจ อาคารสุขภาพแห่งชาติ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการขับเคลื่อนนโยบายและความปลอดภัยของผู้ป่วยและบุคลากรสาธารณสุข ครั้งที่ 1/2563 พร้อมประกาศเป้าหมาย “ความปลอดภัยของบุคลากรสาธารณสุขทุกคนในสถานการณ์ COVID-19” โดยมีผู้บริหารกระทรวงสาธารณสุข องค์กรเครือข่ายสาธารณสุข ได้แก่ สปสช. สพฉ. สช. สวรส. และสรพ. กลุ่มสถาบันแพทยศาสตร์แห่งประเทศไทย สมาคม ชมรม สภาวิชาชีพ ผู้ทรงคุณวุฒิ เข้าร่วมการประชุม
นายอนุทินกล่าวว่า รัฐบาลให้ความสําคัญกับความปลอดภัยของบุคลากรสาธารณสุข ซึ่งเป็นกลุ่มที่มีความเสี่ยงสูงจากการสัมผัสใกล้ชิดกับผู้ป่วย ข้อมูล ณ วันที่ 15 เมษายน 2563 พบบุคลากรการแพทย์และสาธารณสุขติดเชื้อ 99 ราย คิดเป็นร้อยละ 3.75 ของผู้ป่วยทั้งหมด ในขณะที่ทั่วโลกพบร้อยละ 4-9 คณะกรรมการขับเคลื่อนนโยบายและความปลอดภัยของผู้ป่วยและบุคลากรสาธารณสุข จึงได้มีมติให้ประกาศเป้าหมาย เรื่องความปลอดภัยของบุคลากรสาธารณสุขในสถานการณ์การระบาดของโรค COVID-19 ซึ่งเป็นแนวทางปฏิบัติที่ทุกภาคส่วนที่เกี่ยวข้องร่วมกันจัดทํา เพื่อให้สถานพยาบาลทุกแห่งดําเนินการสร้างความปลอดภัยแก่บุคลากรสาธารณสุขในการปฏิบัติหน้าที่ด้วยความมั่นใจ มีสาระสําคัญ คือ ให้สถานพยาบาลทุกแห่งประกาศเป้าหมายและแนวทางปฏิบัติเพื่อความปลอดภัยของบุคลากร จัดสรรหน้ากากอนามัย Surgical Mask ให้เพียงพอและบริหารจัดการหน้ากาก N95 รวมถึงอุปกรณ์ป้องกันอื่นๆ ให้มีสํารองพร้อมใช้ หากบุคลากรสาธารณสุขมีความเสี่ยงหรือสงสัยติดเชื้อต้องได้รับการตรวจคัดกรองและรักษาทันที พร้อมตรวจคัดกรองคนในครอบครัว รวมทั้งมีหลักประกันคุ้มครองดูแลและเยียวยาบุคลากรสาธารณสุขที่ติดเชื้อจากการปฏิบัติหน้าที่ และให้มีช่องทางสื่อสารให้ความรู้ รับฟังความต้องการจากบุคลากร
“องค์การอนามัยโลกได้กําหนด Theme “World Patient Safety Day” ในปีนี้ว่า บุคลากรสาธารณสุขปลอดภัย (Health Worker Safety) ด้วยเหตุผลว่า ไม่มีผู้ป่วยปลอดภัย หากบุคลากรสาธารณสุขไม่ปลอดภัย (No Patient Safety without Health Worker Safety) ซึ่งสถานการณ์การระบาดของโรคโควิด-19 ทั่วโลก ทําให้อุปกรณ์ป้องกันร่างกายขาดแคลน ทั้งหน้ากากอนามัย หน้ากาก N95 ชุด PPE. จึงต้องเน้นการป้องกันควบคุมโรค เพื่อให้มีผู้ป่วยน้อยที่สุด และคัดกรองค้นหาผู้ป่วยมารับการรักษาให้เร็วที่สุด” นายอนุทินกล่าว
********************************** 17 เมษายน 2563
รัฐบาลไทย-ข่าวทำเนียบรัฐบาล-อธิบดีกสร. นำผู้บริหารแสดงเจตจำนงต่อต้านทุจริต
วันศุกร์ที่ 21 ธันวาคม 2561
อธิบดีกสร. นําผู้บริหารแสดงเจตจํานงต่อต้านทุจริต
อธิบดีกสร. นําผู้บริหารแสดงเจตจํานงต่อต้านทุจริต
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน นําคณะผู้บริหารทั้งส่วนกลางและส่วนภูมิภาค จํานวน 150 คน ประกาศเจตจํานงพร้อมแสดงสัญลักษณ์ในการต่อต้านการทุจริต โดยประกาศเจตจํานงว่าจะประพฤติปฏิบัติตนเป็นข้าราชการที่ดี มีวินัย ปฏิบัติหน้าที่ด้วยความซื่อสัตย์สุจริต โปร่งใสตรวจสอบได้ ยึดมั่นในความถูกต้อง เป็นธรรม ยึดถือประโยชน์ส่วนรวมมากกว่าประโยชน์ส่วนตนและน้อมนําหลักปรัชญาเศรษฐกิจพอเพียงมาใช้ในการดํารงชีวิตพร้อมทําความดีด้วยหัวใจและด้วยจิตอาสา ในวันที่ 20 ธันวาคม 2561 ณ โรงแรมเดอะ พาลาสโซ่ กทม.
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมเป็นเจ้าภาพพิธีบำเพ็ญกุศลเจริญพระพุทธมนต์ เพื่อถวายเป็นพระราชกุศล ในงาน “ใต้ร่มพระบารมี 235 ปี กรุงรัตนโกสินทร์”
วันพุธที่ 26 เมษายน 2560
กระทรวงดิจิทัลฯ ร่วมเป็นเจ้าภาพพิธีบําเพ็ญกุศลเจริญพระพุทธมนต์ เพื่อถวายเป็นพระราชกุศล ในงาน “ใต้ร่มพระบารมี 235 ปี กรุงรัตนโกสินทร์”
กระทรวงดิจิทัลฯ
นางสาวรัจนา เนตรแสงทิพย์ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) เข้าร่วมพิธีบําเพ็ญกุศลเจริญพระพุทธมนต์ เพื่อถวายเป็นพระราชกุศลแด่สมเด็จพระเจ้าอยู่หัวมหาวิชาลงกรณ บดินทรเทพยวรางกูร เนื่องในงาน “ใต้ร่มพระบารมี 235 ปี กรุงรัตนโกสินทร์” ซึ่งกระทรวงวัฒนธรรมจัดขึ้นระหว่างวันที่ 5 – 30 เมษายน 2560 เพื่อเทิดพระเกียรติพระมหากรุณาธิคุณของพระมหากษัตริย์ไทยแห่งราชวงศ์จักรี อีกทั้งเป็นการนํากิจกรรมทางศาสนา ศิลปะ วัฒนธรรม ในมิติต่าง ๆ มานําเสนอให้คนไทยได้เรียนรู้ประวัติศาสตร์สังคมไทย ณ พระอารามหลวงที่เกี่ยวเนื่องกับพระมหากษัตริย์แห่งราชวงศ์จักรี จํานวน 10 วัด กระทรวงดิจิทัลเพื่อเศรษฐกิจและสังคมเป็นหน่วยงานสําคัญในการพัฒนาคุณภาพชีวิตของประชาชน ซึ่งสอดคล้องกับนโยบายและแนวทางการดําเนินงานของรัฐบาล ในการบูรณาการร่วมกันของหน่วยงานทุกภาคส่วน ส่งเสริมความเป็นไทย ด้วยการนําศาสนา ศิลปะ และวัฒนธรรมมาสร้างสรรค์สังคมไทยให้ธํารงรักษาไว้ซึ่งสถาบันหลักของชาติให้คงอยู่คู่สังคมไทยอย่างมั่นคง ยั่งยืน โดยครั้งนี้กระทรวงดิจิทัลฯ ได้เข้าร่วมเป็นเจ้าภาพกิจกรรมดังกล่าว ณ พระอุโบสถ วัดวชิรธรรมสาธิต กรุงเทพมหานคร เมื่อวันที่ 24 เมษายน 2560
************************
รัฐบาลไทย-ข่าวทำเนียบรัฐบาล-บีโอไอร่วมพิธีลงนามสัญญาพัฒนาสนามบินอู่ตะเภา
วันพุธที่ 24 มิถุนายน 2563
บีโอไอร่วมพิธีลงนามสัญญาพัฒนาสนามบินอู่ตะเภา
บีโอไอร่วมพิธีลงนามสัญญาพัฒนาสนามบินอู่ตะเภา
เมื่อเร็วๆนี้ นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (กลาง) ได้เข้าร่วมพิธีลงนามสัญญาร่วมลงทุนโครงการพัฒนาสนามบินอู่ตะเภาและเมืองการบินภาคตะวันออก ระหว่างสํานักงานคณะกรรมการนโยบายเขตพัฒนาพิเศษภาคตะวันออก (EEC) และบริษัท อู่ตะเภา อินเตอร์เนชั่นแนล เอวิเอชั่น จํากัด (ชื่อเดิม คือ กลุ่มกิจการร่วมค้าบีบีเอส) ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-กระทรวงมหาดไทยอำนวยความสะดวกประชาชนผู้ประสบภัย
วันจันทร์ที่ 4 กุมภาพันธ์ 2562
กระทรวงมหาดไทยอํานวยความสะดวกประชาชนผู้ประสบภัย
กระทรวงมหาดไทยอํานวยความสะดวกประชาชนผู้ประสบภัย "ปาบึก" 12 จังหวัด
ขยายกําหนดเวลาขอมีบัตรประชาชนโดยยกเว้นค่าธรรมเนียมถึง 3 มีนาคม 2562
เมื่อวันที่ 1 ก.พ. 62 ที่กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เปิดเผยว่า
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ลงนามในประกาศกระทรวงมหาดไทย เรื่อง ขยายกําหนดเวลาการขอมีบัตร มีบัตรใหม่ หรือเปลี่ยนบัตร สําหรับผู้ประสบภัยธรรมชาติ (อุทกภัยและวาตภัย) ในท้องที่ 12 จังหวัด ได้แก่ จังหวัดกระบี่ ชุมพร ตรัง นราธิวาส นครศรีธรรมราช ประจวบคีรีขันธ์ ปัตตานี พัทลุง ยะลา ระนอง สงขลา และจังหวัดสุราษฎร์ธานี ซึ่งได้ขยายกําหนดเวลาการขอมีบัตร การขอมีบัตรใหม่ หรือเปลี่ยนบัตรแก่ผู้ถือบัตรของผู้ที่มีชื่อยู่ในทะเบียนบ้านในท้องที่ประสบภัยธรรมชาติที่เกิดขึ้น จากภายในกําหนดหกสิบวันนับแต่วันที่ต้องมีบัตร มีบัตรใหม่หรือเปลี่ยนบัตรเป็นภายในวันที่ 3 มีนาคม 2562 และให้ยกเว้นค่าธรรมเนียมการมีบัตรใหม่หรือเปลี่ยนบัตร กรณี บัตรหาย หรือถูกทําลาย หรือชํารุด เพื่อเป็นการดูแลช่วยเหลือและอํานวยความสะดวกแก่พี่น้องประชาชน
ผู้ได้รับผลกระทบจากอิทธิพลของพายุโซนร้อน “ปาบึก”
นายฉัตรชัย พรหมเลิศ กล่าวว่า ภายหลังจากเหตุอุทกภัย วาตภัย และน้ําป่าไหลหลาก ซึ่งเป็นผลกระทบจากอิทธิพล พายุโซนร้อน “ปาบึก” (PABUK) เมื่อช่วงวันที่ 3 – 7 มกราคม 2562 ซึ่งเป็นเหตุให้หลายจังหวัด
เกิดความเสียหายต่อทรัพย์สินเป็นจํานวนมาก อาทิ สิ่งปลูกสร้างได้รับความเสียหาย เสาไฟฟ้าหักโค่น ถนนถูกตัดขาด น้ําท่วมขังเป็นบริเวณกว้างทั้งที่พักอาศัยและพื้นที่การเกษตร ทําให้พี่น้องประชาชนได้รับความเดือดร้อนและส่งผล
ต่อทุกภาคส่วนในพื้นที่ที่ได้รับผลกระทบ โดยเฉพาะภาคการเกษตร และภาคธุรกิจ ขณะนี้กระทรวงมหาดไทยและหน่วยงานภาครัฐเร่งดําเนินการฟื้นฟูซ่อมแซมสิ่งปลูกสร้าง และเยียวยาผู้ประสบภัยตามระเบียบทางราชการ รวมทั้งกํากับดูแลการปฏิบัติงานของเจ้าหน้าที่อย่างดีที่สุด เพื่อให้พี่น้องประชาชนมีไฟฟ้าและสิ่งอํานวยความสะดวกใช้ได้ตามปกติ และเพื่อเป็นการช่วยเหลือเยียวยาแก่พี่น้องประชาชนภาคใต้ กระทรวงมหาดไทยจึงได้พิจารณาขยายกําหนดเวลาการขอมีบัตร มีบัตรใหม่ หรือเปลี่ยนบัตร เพื่อเป็นการอํานวยความสะดวกแก่พี่น้องประชาชน โดย ผู้ที่มีชื่ออยู่ในทะเบียนบ้านในท้องที่ทุกอําเภอ ใน 12 จังหวัด สามารถขอรับบริการได้ที่ สํานักทะเบียนอําเภอ และสํานักทะเบียนท้องถิ่นทั่วประเทศ
ปลัดกระทรวงมหาดไทย กล่าวเพิ่มเติมว่า กระทรวงมหาดไทยถือเป็นหน่วยงานหลักในการดูแลทุกข์สุขของพี่น้องประชาชนตามปณิธานแห่งการ “บําบัดทุกข์ บํารุงสุข” ซึ่งพร้อมจะช่วยเหลือประชาชนในทุกด้าน
เพื่อความมั่นคงและความปลอดภัยในชีวิตและทรัพย์สินของพี่น้องประชาชนตลอดไป
รัฐบาลไทย-ข่าวทำเนียบรัฐบาล-รมว.แรงงาน ส่งสารอวยพรปีใหม่นายจ้าง ลูกจ้าง
วันพฤหัสบดีที่ 28 ธันวาคม 2560
รมว.แรงงาน ส่งสารอวยพรปีใหม่นายจ้าง ลูกจ้าง
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ส่งสารอวยพรปีใหม่ถึงนายจ้าง ลูกจ้าง ย้ํา ทุกฝ่ายต้องร่วมมือกัน ละทิ้งความขัดแย้ง ร่วมพัฒนาแรงงานไทย เน้นเพิ่มศักยภาพแรงงานและผู้ประกอบการในทุกด้านสอดคล้องทิศทางการพัฒนาประเทศ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวว่า เนื่องในโอกาสวันขึ้นปีใหม่ 2561พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ได้ส่งสารอวยพรปีใหม่ถึงพี่น้องผู้ใช้แรงงาน นายจ้าง เจ้าของสถานประกอบกิจการ พนักงานรัฐวิสาหกิจ และภาคีเครือข่ายต่าง ๆ โดยมีสาระสําคัญดังนี้ “กระทรวงแรงงานมีความมุ่งมั่นและมีภารกิจหลักในการบริหารจัดการแรงงาน ซึ่งเป็นภารกิจที่มีความสําคัญอย่างยิ่งต่อการพัฒนาประเทศ มีความเกี่ยวข้องสัมพันธ์ทั้งมิติด้านความมั่นคง เศรษฐกิจและสังคม โดยเฉพาะอย่างยิ่งในห้วงเวลาปัจจุบันเป็นห้วงเวลาแห่งการปฏิรูปประเทศ ทุกฝ่ายต้อง ละทิ้ง ความขัดแย้ง และต้องร่วมมือกันทํางานอย่างทุ่มเท เสียสละ ซึ่งกระทรวงแรงงานได้กําหนดกรอบแนวทาง ในการทํางานร่วมกันกับทุกภาคส่วนที่เกี่ยวข้อง เพื่อพัฒนาแรงงานไทยให้มีความก้าวหน้า มั่งคง และยั่งยืน
อธิบดีกสร. กล่าวต่อว่า รัฐมนตรีว่าการกระทรวงแรงงาน ได้เน้นย้ําการเพิ่มศักยภาพแรงงานและผู้ประกอบการให้พร้อมรับกับสถานการณ์ที่เปลี่ยนแปลง และสอดคล้องกับทิศทางการพัฒนาประเทศ มีการคุ้มครองและส่งเสริมให้แรงงานมีความมั่นคงในการทํางาน มีหลักประกันและมีคุณภาพชีวิตที่ดี มีการพัฒนาองค์กรให้เป็นองค์กรธรรมาภิบาล รวมถึงการพัฒนาระบบเทคโนโลยีสารสนเทศและการสื่อสารอย่างบูรณาการ เพื่อการบริหารจัดการ และให้บริการด้านแรงงานมีประสิทธิภาพต่อไป
รัฐบาลไทย-ข่าวทำเนียบรัฐบาล-รัฐบาล ขอความร่วมมือ งดแชร์ ส่งต่อภาพความรุนแรง
วันอาทิตย์ที่ 9 กุมภาพันธ์ 2563
รัฐบาล ขอความร่วมมือ งดแชร์ ส่งต่อภาพความรุนแรง
รัฐบาลขอความร่วมมือประชาชนและสื่อมวลชนให้งดเผยแพร่ แชร์ ภาพ คลิปวิดีโอ ซึ่งมีเนื้อหาเกี่ยวกับความรุนแรง
9 ก.พ. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลขอแสดงความเสียใจต่อญาติผู้เสียชีวิตจากเหตุการณ์ความรุนแรงที่เกิดขึ้นใน จ.นครราชสีมา และขอความร่วมมือประชาชนและสื่อมวลชนให้งดเผยแพร่ แชร์ ภาพ คลิปวิดีโอ ซึ่งมีเนื้อหาเกี่ยวกับความรุนแรง รวมถึงภาพและคลิปดีโอของผู้ที่เสียชีวิต เพื่อป้องกันผลกระทบอันจะเกิดต่อจิตใจของผู้ที่เกี่ยวข้อง ไม่ว่าจะเป็น ญาติหรือคนใกล้ชิดของผู้สูญเสีย ซึ่งขณะนี้อยู่ในสภาวะเศร้าเสียใจ ทั้งยังเป็นการป้องกันการส่งต่อความรุนแรงไปสู่เด็กและเยาวชน ซึ่งเป็นอนาคตของชาติด้วย ดังนั้น จึงไม่ควรเผยแพร่ แชร์ภาพและวิดีโอคลิปที่ไม่เหมาะสม
น.ส.ไตรศุลี กล่าวว่า เพื่อดูแลสภาพจิตใจของประชาชน กรมสุขภาพจิต กระทรวงสาธารณสุข ได้ส่งทีมแพทย์ลงพื้นที่พูดคุยให้คําปรึกษา ดูแลสภาพจิตใจของประชาชนอย่างเร่งด่วนแล้ว โดยได้กําหนดแผนการเยียวยาไว้ 4 ระยะ ตั้งแต่ระยะฉุกเฉิน สั้น กลาง ยาว
นอกจากนี้ ยังแนะนํา 5 วิธีเพื่อดูแลสุขภาพจิตตัวเอง 1.พยายามรับประทานอาหาร นอนหลับพักผ่อน ออกกําลัง และใช้ชีวิตปกติ 2.ให้ความสําคัญกับอารมณ์ของตนเอง 3. หมั่นสังเกตการเปลี่ยนแปลงของอารมณ์และความรู้สึกตัวเอง 4. หลีกเลี่ยงการรับข่าวที่มากเกินไป 5. ติดต่อกับเพื่อนและครอบครัว ให้ผ่านช่วงที่ยากลําบาก
6. เพิ่มการพูดคุยและติดต่อกับผู้อื่นเท่าที่ทําได้ เพื่อระบายความรู้สึก
....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส.ตรวจเยี่ยมการดำเนินงานของ องค์การสวนพฤกษศาสตร์
วันศุกร์ที่ 9 สิงหาคม 2562
รมว.ทส.ตรวจเยี่ยมการดําเนินงานของ องค์การสวนพฤกษศาสตร์
รมว.ทส.ตรวจเยี่ยมการดําเนินงานของ องค์การสวนพฤกษศาสตร์
รมว.ทส.ตรวจเยี่ยมการดําเนินงานของ องค์การสวนพฤกษศาสตร์
วันศุกร์ที่ 9 สิงหาคม 2562 เวลา 14.30 น. ณ สวนพฤกษศาสตร์สมเด็จพระนางเจ้าสิริกิติ์ อําเภอแม่ริม จังหวัดเชียงใหม่ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมการดําเนินงานของ องค์การสวนพฤกษศาสตร์ พร้อมมอบนโยบายเพื่อเป็นแนวทางในการดําเนินงานและให้กําลังใจแก่เจ้าหน้าที่ทุกภาคส่วนที่ร่วมกันปฏิบัติงานในการอนุรักษ์และฟื้นฟูทรัพยากรพรรณพืชให้คนรุ่นหลังได้เห็นคุณค่าความสําคัญและตระหนักที่จะร่วมกันอนุรักษ์ โดยมี นายรณรงค์ เส็งเอี่ยม ผู้อํานวยการองค์การสวนพฤกษศาสตร์ นายคมสัน สุวรรณอัมพา รองผู้ว่าราชการจังหวัดเชียงใหม่ พร้อมด้วยหัวหน้าส่วนราชการ คณะผู้บริหาร และบุคลากรจากหน่วยงานในสังกัดกระทรวงทรัพยากรธรรมชาติและสิ่งแวดล้อม ให้การต้อนรับ
จากนั้นเข้าเยี่ยมชมการอนุรักษ์ทรัพยากรพรรณพืชภายในเส้นทางศึกษาธรรมชาติเหนือเรือนยอดไม้ Canopy walks ชมพันธุ์ไม้หายากภายในกลุ่มอาคารเรือนกระจกเฉลิมพระเกียรติ และปลูกต้นพญาไม้ ซึ่งเป็นพันธุ์ไม้ป่าหายาก และรับฟังรายงานความก้าวหน้าในการดําเนินงานทางด้านวิชาการขององค์การสวนพฤกษศาสตร์ ในด้านต่างๆ อาทิ งานวิจัยเพื่อการพัฒนาและสร้างผลิตภัณฑ์ งานวิจัยพฤกษเคมี ผลิตภัณฑ์ต่อยอดจากงานวิจัยที่ได้รับการจดอนุสิทธิบัตร การเพาะเลี้ยงเนื้อเยื่อพืชวงศ์ขิง-ข่า งานนิเวศวิทยา พร้อมกับเยี่ยมชมห้องปฏิบัติการทางพฤกษศาสตร์ โอกาสนี้ รมว.ทส. ได้ทดลองผสมเกสรดอกกล้วยไม้สกุลแวนด้า และนํากล้วยไม้เอื้องสามปอยหลวงออกจากขวด ซึ่งเป็นกล้วยไม้ที่หายากและใกล้สูญพันธุ์ เพื่อเป็นการอนุรักษ์ ขยายพันธุ์พืชและนํากลับคืนสู่ป่าธรรมชาติ
องค์การสวนพฤกษศาสตร์ กระทรวงทรัพยากรธรรมชาติและสิ่งแวดล้อม มุ่งเป็นแหล่งอนุรักษ์และวิจัยพันธุ์พืชนอกถิ่นกําเนิดอันดับหนึ่งของประเทศ เพื่อความมั่นคงของทรัพยากรพันธุ์พืช ประยุกต์ใช้องค์ความรู้ในการบริหารจัดการและสร้างมูลค่าเพิ่มจากการประกอบกิจการ นําไปสู่ความมั่นคง ยั่งยืน ด้านทรัพยากรพันธุ์พืชและสิ่งแวดล้อม รวมทั้งเสริมสร้างแหล่งเรียนรู้ด้านพืชและสิ่งแวดล้อมด้วยนวัตกรรม และเทคโนโลยีที่ทันสมัย เพื่อสร้างความรู้ความเข้าใจและความตระหนักในการอนุรักษ์ทรัพยากรพันธุ์พืชและสิ่งแวดล้อม โดยมีสวนพฤกษศาสตร์สาขาในสังกัด 5 แห่ง ได้แก่ สวนพฤกษศาสตร์สมเด็จพระนางเจ้าสิริกิติ์ จังหวัดเชียงใหม่ สวนพฤกษศาสตร์บ้านร่มเกล้า พิษณุโลก ในพระราชดําริ สวนพฤกษศาสตร์ระยอง  สวนพฤกษศาสตร์ขอนแก่น และสวนพฤกษศาสตร์พระแม่ย่า สุโขทัย
รัฐบาลไทย-ข่าวทำเนียบรัฐบาล-รมช.สาธิต ตั้งเป้าไทยสู่การเป็น SMART  EOC ในปี 2580
วันจันทร์ที่ 23 กันยายน 2562
รมช.สาธิต ตั้งเป้าไทยสู่การเป็น SMART  EOC ในปี 2580
รัฐมนตรีช่วยว่าการกระทรวงสาธารณสุข เปิดการสัมมนาเครือข่ายด้านการจัดการภาวะฉุกเฉินทางสาธารณสุข ระดับนานาชาติ ตั้งเป้าหมายประเทศไทยเป็น SMART EOC ปี 2580
มีสมรรถนะและความสามารถในการจัดการภาวะฉุกเฉินทางสาธารณสุขครบตามเกณฑ์กฎอนามัยระหว่างประเทศสามารถจัดการกับทุกโรคได้อย่างรวดเร็ว
วันนี้ (23 กันยายน 2562) ที่ โรงแรมดิเอ็มเพรส จ.เชียงใหม่ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังเปิดการสัมมนาเครือข่ายด้านการจัดการภาวะฉุกเฉินทางสาธารณสุข ระดับนานาชาติ (Public Health Emergency Operation Centers Network (EOC-NET) Annual Meeting 2019) โดยกระทรวงสาธารณสุข ได้รับเกียรติจากองค์การอนามัยโลกให้จัดสัมมนาระหว่างวันที่ 23 – 25 กันยายน 2562 มีผู้บริหาร ผู้ทรงคุณวุฒิ นักวิชาการ ผู้เชี่ยวชาญจาก EOC-NET และตัวแทนจากประเทศสมาชิกทั้งองค์กรภาครัฐ ภาคเอกชน เข้าร่วมสัมมนาประมาณ 300 คน เพื่อแลกเปลี่ยนประสบการณ์ในการจัดการภาวะฉุกเฉินด้านสาธารณสุข (EOC)จากทั่วโลก
ดร.สาธิต ปิตุเตชะ กล่าวว่า รัฐบาลไทยให้ความสําคัญและยินดีสนับสนุนการพัฒนาด้านการจัดการภาวะฉุกเฉินทางสาธารณสุขของประเทศ มีเจตนารมณ์อย่างชัดเจนที่จะขับเคลื่อนเรื่องนี้เพื่อให้ประชาชนได้รับการป้องกันควบคุมโรคและภัยสุขภาพระดับมาตรฐานสากล ส่งเสริมการพัฒนาศูนย์ปฏิบัติการภาวะฉุกเฉิน และระบบบัญชาการเหตุการณ์ ให้บรรลุผลสําเร็จตามกรอบแนวทางขององค์การอนามัยโลก ทําให้การจัดการภัยพิบัติต่างๆ ทางสาธารณสุขสามารถดําเนินการได้อย่างมีประสิทธิภาพและช่วยเหลือกัน สําหรับในกลุ่มอาเซียน ประเทศไทยและมาเลเซียจะสร้างเครือข่ายร่วมกับประเทศ CLMV (กัมพูชา ลาว พม่า และเวียดนาม) ในปีหน้าร่วมกับองค์การอนามัยโลก
“จากการที่ประเทศไทยเป็นหนึ่งในเครือข่ายที่มีความเข้มแข็ง ทําให้ พญ.มากาเร็ต ชาน (Dr.Margaret Chan) ได้ส่งจดหมายถึง พลเอก ประยุทธ์ จันทร์โอชา นายกรัฐมนตรี เมื่อวันที่ 6 กรกฎาคม 2558 แสดงความชื่นชมต่อความสําเร็จในการควบคุมสถานการณ์โรคเมอร์สของประเทศไทยที่สามารถควบคุมไม่ให้มีผู้ป่วยรายใหม่และไม่มีการระบาด ซึ่งสะท้อนถึงความเข้มแข็งของระบบสาธารณสุขไทย ทั้งด้านการบริหารจัดการ การเฝ้าระวังทีมบุคลากรที่มีศักยภาพและความพร้อมสูง เป็นผลจากการให้ความสําคัญและพัฒนาบุคลากรอย่างต่อเนื่องกว่า 30 ปี
ถือเป็นจุดเริ่มต้นที่สําคัญให้กับเครือข่ายศูนย์ปฏิบัติการภาวะฉุกเฉินทั้งในประเทศ และต่างประเทศในความร่วมมือและประสานเครือข่ายการทํางานศูนย์ปฏิบัติการภาวะฉุกเฉินด้านการแพทย์และสาธารณสุข (PHEOC) ให้มีประสิทธิภาพตามที่องค์การอนามัยโลกกําหนด” ดร.สาธิต กล่าว
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า กระทรวงสาธารณสุขได้กําหนดให้กรมควบคุมโรค พัฒนาระบบการจัดการภาวะฉุกเฉินทางสาธารณสุข และจัดตั้งศูนย์ปฏิบัติการภาวะฉุกเฉิน สนับสนุนการพัฒนาเครือข่ายศูนย์ปฏิบัติการภาวะฉุกเฉิน (Emergency Operations Center : EOC) และระบบบัญชาการเหตุการณ์ (Incident Command System : ICS) โดยวางกรอบการพัฒนาศูนย์ปฏิบัติการภาวะฉุกเฉินทั้งในระดับส่วนกลาง ระดับเขต และระดับจังหวัด ให้มีสมรรถนะและขีดความสามารถในการจัดการภาวะฉุกเฉินทางสาธารณสุขครบตามเกณฑ์ของกฎอนามัยระหว่างประเทศ (IHR 2005) เพื่อมุ่งสู่การเป็น SMART EOC ภายในปี 2580 ให้สามารถจัดการกับทุกโรคและภัยสุขภาพได้อย่างรวดเร็ว เป็นระบบ มีความเป็นเอกภาพ มีประสิทธิภาพ ปลอดภัยและพัฒนาสู่แนวหน้าของภูมิภาค และของโลก
******************************************** 23 กันยายน 2562
รัฐบาลไทย-ข่าวทำเนียบรัฐบาล-ธ.ออมสิน แจ้งปิดปรับปรุงระบบพร้อมเพย์ชั่วคราว 18 ถึง 20 ตุลาคม 2562 เพื่อพัฒนาระบบและเพิ่มประสิทธิภาพในการให้บริการ
วันพฤหัสบดีที่ 17 ตุลาคม 2562
ธ.ออมสิน แจ้งปิดปรับปรุงระบบพร้อมเพย์ชั่วคราว 18 ถึง 20 ตุลาคม 2562 เพื่อพัฒนาระบบและเพิ่มประสิทธิภาพในการให้บริการ
ธ.ออมสินปิดปรับปรุงระบบงาน PromptPay (PP Gateway) ชั่วคราว เพื่อพัฒนาระบบและเพิ่มประสิทธิภาพการให้บริการให้ดียิ่งขึ้น ใน 2 ช่วงเวลา คือ วันศุกร์ที่ 18 ต.ค.2562 เวลา 23.00 น. ถึงวันเสาร์ที่ 19 ต.ค.2562 เวลา 06.00 น.
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารออมสินมีการปิดปรับปรุงระบบงาน PromptPay (PP Gateway) เป็นการชั่วคราว เพื่อพัฒนาระบบและเพิ่มประสิทธิภาพการให้บริการของธนาคารให้ดียิ่งขึ้น ใน 2 ช่วงเวลา คือ ในวันศุกร์ที่ 18 ตุลาคม 2562 ตั้งแต่เวลา 23.00 น. ถึงวันเสาร์ที่ 19 ตุลาคม 2562 เวลา 06.00 น. และวันเสาร์ที่ 19 ตุลาคม 2562 ตั้งแต่เวลา 23.00 น. ถึงวันอาทิตย์ที่ 20 ตุลาคม 2562 เวลา 06.00 น. ซึ่งจะส่งผลให้ลูกค้าไม่สามารถใช้บริการระบบ PromptPay ได้ ในช่วงเวลาดังกล่าว ผ่านช่องทาง MyMo, Internet Banking และ ATM ในบางธุรกรรม ได้แก่ บริการโอนเงินระหว่างธนาคารและเติมเงินพร้อมเพย์, บริการโอนเงินพร้อมเพย์และชําระสินค้าและบริการ PromptPay Bill Payment, บริการเตือนเพื่อจ่าย (Request to Pay) และบริการตรวจสอบการรับเงิน (Check e-Slip) จึงขออภัยลูกค้าทุกท่านในความไม่สะดวกในครั้งนี้ด้วย
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Line Official, Facebook : GSB Society หรือสอบถามรายละเอียดเพิ่มเติมจากเจ้าหน้าที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
รัฐบาลไทย-ข่าวทำเนียบรัฐบาล-ธอส. ยืนยัน 2 พ.ค. 2563 ออกรางวัลสลากออมทรัพย์  รับชมการถ่ายทอดสดทาง FB Live ธนาคารอาคารสงเคราะห์ เวลา 14:00 น.
วันพฤหัสบดีที่ 16 เมษายน 2563
ธอส. ยืนยัน 2 พ.ค. 2563 ออกรางวัลสลากออมทรัพย์  รับชมการถ่ายทอดสดทาง FB Live ธนาคารอาคารสงเคราะห์ เวลา 14:00 น.
วันเสาร์ที่ 2 พฤษภาคม 2563 ธนาคารอาคารสงเคราะห์ จะจัดให้มีการออกรางวัลสลากออมทรัพย์ ธอส. งวดประจําวันที่ 16 เมษายน 2563 ตามที่เคยประกาศเลื่อนวันออกรางวัลไว้ก่อนหน้านี้
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า วันเสาร์ที่ 2 พฤษภาคม 2563 ธนาคารอาคารสงเคราะห์ จะจัดให้มีการออกรางวัลสลากออมทรัพย์ ธอส. งวดประจําวันที่ 16 เมษายน 2563 ตามที่เคยประกาศเลื่อนวันออกรางวัลไว้ก่อนหน้านี้ ซึ่งจะประกอบด้วยการออกรางวัลสลากออมทรัพย์ชุดวิมานเมฆ(หน่วยละ 1 ล้านบาท) ชุดพราวพิมาน(หน่วยละ 10 ล้านบาท) และชุดพิมานมาศ (หน่วยละ 50,000 บาท) โดยเปลี่ยนเวลาการออกรางวัลเป็น 14.00 น. จากเดิม 17.00 น. ซึ่งลูกค้าประชาชนสามารถติดตามรับชมการถ่ายทอดสดการออกรางวัลได้ทาง Facebook Fanpage ธนาคารอาคารสงเคราะห์ ทั้งนี้ ผู้ซื้อสลากออมทรัพย์ ธอส. ทุกหน่วย จะยังคงได้รับผลตอบแทน และมีโอกาสในการถูกรางวัลตามเงื่อนไขเดิมของสลากออมทรัพย์ ธอส. แต่ละชุด และเมื่อถูกรางวัลธนาคารจะโอนเงินรางวัลเข้าบัญชีเงินฝากออมทรัพย์ของผู้ที่ถูกรางวัลในวันถัดจากวันออกรางวัลทันที สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ www.ghbank.co.th หรือ Facebook Fanpage ธนาคารอาคารสงเคราะห์ และ ศูนย์ลูกค้าสัมพันธ์ (Call Center) โทร.0-2645-9000
รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่จังหวัดสุโขทัยเปิดโครงการคุ้มครองสิทธิ เพื่อสร้างวิถีชีวิตแห่งความเท่าเทียม พร้อมทั้งมอบเงินช่วยเหลือเยียวยาผู้เสียหายและจำเลยในคดีอาญา
วันอาทิตย์ที่ 22 กันยายน 2562
รมว.ยุติธรรม ลงพื้นที่จังหวัดสุโขทัยเปิดโครงการคุ้มครองสิทธิ เพื่อสร้างวิถีชีวิตแห่งความเท่าเทียม พร้อมทั้งมอบเงินช่วยเหลือเยียวยาผู้เสียหายและจําเลยในคดีอาญา
นายสมศักดิ์ เทพสุทิน  รัฐมนตรีว่าการกระทรวงยุติธรรม เป็นประธานเปิดโครงการคุ้มครองสิทธิ เพื่อสร้างวิถีชีวิตแห่งความเท่าเทียม
ในวันเสาร์ที่ ๒๑ กันยายน ๒๕๖๒ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการคุ้มครองสิทธิ เพื่อสร้างวิถีชีวิตแห่งความเท่าเทียม โดยมี นายไมตรี ไตรติลานันท์ ผู้ว่าราชการจังหวัดสุโขทัย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิตถวัลย์ สุนทรขจิต ผู้ตรวจราชการกระทรวงยุติธรรม นายสมณ์ พรหมรส อธิบดีกรมคุ้มครองสิทธิและเสรีภาพ พร้อมด้วยหัวหน้าส่วนราชการในสังกัดกระทรวงยุติธรรมและหน่วยงานในพื้นที่จังหวัดสุโขทัย เข้าร่วมฯ ณ องค์การบริหารส่วนจังหวัดสุโขทัย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า นับตั้งแต่เข้ารับตําแหน่งรัฐมนตรีว่าการกระทรวงยุติธรรม เมื่อวันที่ ๑๐ กรกฎาคม
๒๕๖๒ ทําให้ได้รู้และเข้าใจบทบาทภารกิจของกระทรวงยุติธรรมมากขึ้น ในด้านการอํานวยความยุติธรรมและการพัฒนาพฤตินิสัย รวมถึงเผยแพร่ความรู้ทางด้านกฎหมายและกระบวนการยุติธรรม ให้ประชาชนได้รับรู้และรับทราบ เข้าถึงประชาชนทุกคน ทุกกลุ่มไม่ว่าจะเป็นชาวไทยหรือชาวต่างชาติที่เข้ามาในประเทศไทยให้ได้รับความยุติธรรม อีกทั้งการช่วยเหลือประชาชนผู้มีรายได้น้อยให้ได้รับความเป็นธรรม อย่างเท่าเทียม ผ่านกองทุนยุติธรรม การพัฒนา แก้ไข บําบัด ฟื้นฟูผู้กระทําผิด รวมถึงประสานหน่วยงานที่เกี่ยวข้องให้ดําเนินการไปในทิศทางเดียวกันอย่างมีประสิทธิภาพ โปร่งใส รวดเร็ว และทั่วถึง และกล่าวถึงปัญหายาเสพติด ที่ทุกหน่วยงานต้องเร่งหาวิธีการป้องกัน ควบคู่ไปพร้อมกับการปราบปรามยาเสพติด
นอกจากนี้ นายสมศักดิ์ฯได้มอบเงินช่วยเหลือเยียวยาผู้เสียหายและจําเลยในคดีอาญา ที่ยังไม่ได้รับเงินช่วยเหลือ ภายใต้พระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ ๒๕๔๔และที่แก้ไขเพิ่มเติม(ฉบับที่ ๒) พ.ศ . ๒๕๕๙
ให้ประชาชนในพื้นที่ จังหวัดสุโขทัย จังหวัดกําแพงเพชร จังหวัดพิษณุโลกและจังหวัด นครสวรรค์ จํานวน ๗๑ ราย รวมเป็นเงินทั้งสิ้น ๓,๘๒๑,๙๘๔ บาท เพื่อคุ้มครองสิทธิและเสรีภาพให้แก่ประชาชน สร้างสังคมที่เป็นธรรม และเกิดความเสมอภาคอย่างแท้จริง